als_Latn dik_Latn sag_Latn
Është hedhur në Kili shorti i Kupës së Amerikës që do të zhvillohet vitin e ardhshëm në këtë vend. Ky do të jetë edicioni i 44-t i Kupës së Amerikës, që është dhe evenimenti më i rëndësishëm i futbollit për vitin e ardhshëm. Në një ceremoni shou në Kili është hedhur dhe shorti i grupeve. Në këtë edicion të 44-t të Kupës së Amerikës do të marrin pjesë 12 skuadra që do të jenë të ndara në 3 grupe me nga 4 ekipe. Nga shorti bien në sy përballje mjaft interesante që në fazën në grupe. Kështu në grupin B, Argjentina nënkampione e botës në fuqi dhe rekordmene e titujve në Amerikën e Jugut do të përballet me Uruguain e Luis Suarezit, që gjithashtu qëndron në krye me 14 trofe të fituar, por aq sa Argjentina. Edhe në grupin C kemi duele interesante, ku përballë do të jenë Brazili dhe Kolumbia. Kështu që në grupe do të kthehet çerekfinalja e Kupës së Botës. Ndërsa të zotët e shtëpisë, Kili janë në grupin A së bashku me Meksikën dhe Bolivinë.
Fillimi – Kupa e Amerikës Latine do të startojë më 12 qershor në Santiago të Kilit dhe do zgjasë deri më 4 korrik kur do të zhvillohet dhe finalja e madhe. Në këtë edicion marrin pjesë 12 ekipe, ku të ftuar janë Meksika dhe Xhamajka. Këtë herë nuk ka pasur ftesë për Kosta Rikën.
Formati – 12 ekipet pjesëmarrëse në Kupën e Amerikës për vitin 2015 janë ndarë në 3 grupe. Të drejtën për t’u kualifikuar në fazën finale do të jenë dy ekipet e para në çdo grup dhe dy të tretat më të mira. këtu 8 ekipe do të vijojnë më pas garën deri në finalen e madhe të 4 korrikut.
Brazili dhe Kolumbia – Në një grup janë Argjentina dhe Uruguai që së bashku kanë fituar 28 herë Kupën e Amerikës, nga 14 secila. Megjithatë vëmendja e madhe do të jetë në grupin C ku përballë do të jenë Brazili dhe Kolumbia që patën aq shumë përplasje mes tyre në çerekfinalet e kampionatit botëror me ndërhyrjen brutale të Kamilo Zunigës në dëm të Nejmarit që e detyroi yllin e Brazilit dhe Barcelonës ta ndiqte si spektator pjesën e mbetur të botërorit.
als_Latn als_Latn als_Latn als_Latn